મુંબઈઃ અમિતાભ બચ્ચનના રિયાલિટી શો ‘કૌન બનેગા કરોડપતિ’માં બુધવારે ગુજરાતી સંદિપ સાવલિયા હૉટ સીટ પર જોવા મળ્યો હતો. તેણે 25 લાખ રૂપિયા જીતી ગેમ શો છોડ્યો હતો. સંદિપ ગ્રાફિક ડિઝાઈનર બનવા માગતો હતો પરંતુ તેના પિતા ઈચ્છતા હતા કે તે હિરા ઘસવાનાના વ્યવસાય સાથે જોડાયેલો રહે. જોકે તેણે પોતાનું સ્વપ્ન પૂર્ણ કરવા હારી માની નહીં. તેણે ઘણી સારી રીતે સવાલોના જવાબ આપી 25 લાખ રૂપિયા જીત્યા હતા. આ સમયે તેણે તમામ લાઈફ લાઈનનો ઉપયોગ કરી લીધો હતો. તેને 50 લાખ અંગે પ્રશ્ન કરવામાં આવ્યો હતો કે, ચિત્રસેન અને વૃષસેનના પિતાનું નામ શું હતું. તેનો સાચો જવાબ કર્ણ હતું. જોકે સંદિપને સાચા જવાબની ખબર નહોતી. તેથી તેણે રમત છોડવાનો નિર્ણય કર્યો હતો.